I 1919 ble Polen gjenopprettet som egen stat, og systemet ble delt mellom de to nabostatene. Trafikken over grensen – på noen av verdens få grenseoverskridende trikkelinjer – ble opprettholdt fram til 1937. I denne perioden ble mesteparten av systemet på begge sider av grensen ombygget til standard sporvidde, 1435 mm. I 1939 ble så denne delen av Polen hærtatt av det nasjonalsosialistiske Tyskland, og dermed kom hele systemet igjen på tyske hender. Først nå, under andre verdenskrig, ble trikkelinjene i området fullt integrert i ett system.